31984R1218
L 117/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1218/84 НА КОМИСИЯТА
от 30 април 1984 година
относно класирането на стоки в подпозиция 39.07 В V d) от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Акта за присъединяване на Гърция, и по-специално член 3 от него,
като има предвид, че с цел да се осигури еднакво прилагане на номенклатурата на Общата митническа тарифа, е необходимо единно да се приемат разпоредбите за тарифното класиране на умивалници, съставени от 30 % изкуствени пластмаси (стиренова полиестерна смола), и приблизително 70 % пълнители (предимно от силикати) и с покритие от прозрачен изкуствен пластмасов материал (стиренова полиестерна смола) с дебелина около 0,2 mm върху работната повърхност;
като има предвид, че позиция № 39.07 от Общата митническа тарифа, приложена към Регламент (ЕИО) № 950/68 на Съвета (2), последно изменен с Регламент (ЕИО) № 1018/84 (3), се отнася за изделията, изработени от материалите от позиции № 39.01 до № 39.06 включително, а позиция № 68.11 се отнася за изделията от цимент, бетон или изкуствен камък, подсилени или не; като има предвид, че за класирането на упоменатите по-горе артикули могат да бъдат взети предвид и двете позиции;
като има предвид, че тези умивалници, чието тарифно класиране трябва да се извърши чрез прилагане на разпоредбите на Общото правило 3, буква б) за тълкуване на номенклатурата на Общата митническа тарифа, са сравними по вид и съставен материал с продуктите, 33 % от тегловното съдържание на които е полиметилов метакрилат и около 66 % - алуминиев хидроксид, продукти, които бяха класирани от Съвета за митническо сътрудничество (на неговата сесия през ноември 1981 г.) и от Съда на Европейските общности (дело 234/82) в глава 39 (4); като има предвид, че в този случай силикатите, които покриват работната повърхност, служат единствено за пълнители, докато изкуствените пластмаси не са само „свързващ материал“ по смисъла на позиция № 68.11 и по отношение на употребата си са най-важната съставна част на умивалниците и им придават техните основни характеристики; като има предвид, следователно, че тези умивалници се класират в позиция № 39.07; като има предвид, че предвид състава им, те трябва да се класират в подпозиция 39.07 В V d);
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Умивалници, съставени от 30 % изкуствени пластмаси (стиренова полиестерна смола) и приблизително 70 % пълнители (предимно от силикати) и с покритие върху работната повърхност от прозрачен изкуствен пластмасов материал (полиестер), с дебелина около 0,2 mm се класират в Общата митническа тарифа, както следва:
39.07
Артикули от материалите от позиция № 39.01 до № 39.06 включително
В.
Други:
V.
От други материали
d)
Други
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 април 1984 година.